
Parlamentul  României

Camera  Deputaţilor
Comisia pentru Sănătate şi Familie      Nr. 28/ 237 / 4 octombrie  2012 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra proiectului de Lege pentru consacrarea zilei de 25 noiembrie ca Ziua împotriva violenţei domestice în România ( PLx 112/2012), trimis Comisiei pentru sănătate şi familie spre dezbatere,  în fond, cu adresa nr. PL-x 112 din 4 mai 2012.
În raport cu obiectul şi conţinutul reglementării, proiectul de lege face parte din categoria legilor ordinare.
PREŞEDINTE,
Rodica Nassar
                          


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie        Nr. 28/ 237 / 4 octombrie 2012 
R A P O R T  

asupra proiectului de Lege pentru consacrarea zilei de 25 noiembrie ca Ziua împotriva violenţei domestice în România 
( PLx 112/2012)
În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată spre dezbatere în fond, cu  proiectul de Lege pentru consacrarea zilei de 25 noiembrie ca Ziua împotriva violenţei domestice în România ( PLx 112/2012), trimis cu adresa nr. PL-x 112 din 4 mai 2012.
Senatul, în calitate de primă Cameră sesizată, a adoptat proiectul de lege în şedinţa din 23 aprilie 2012, în condiţiile articolului 75 alineatul (2) teza a III-a din Constituţia României, republicată.
Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

  La întocmirea prezentului raport Comisia a avut în vedere :
· avizul favorabil al Consiliului Legislativ (nr.1189 din 9.11.2011) cu observaţii şi propuneri;
· avizul negativ al Comisiei juridice, de disciplină şi imunităţi ( nr.PLx 112 din 18.06.2012).
Proiectul de  lege are ca obiect  de  reglementare consacrarea zilei de 25 noiembrie ca Ziua împotriva violenţei domestice în România, ocazie cu  care Ministerul Muncii şi Familiei şi Protecţiei Sociale şi  celelalte autorităţi ale administraţiei publice centrale şi  locale organizează campanii de informare şi sensibilizare a publicului, precum şi manifestări publice dedicate prevenirii şi combaterii violenţei domestice. 

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, în şedinţa din 1 octombrie 2012. La lucrările comisiei au fost prezenţi 14 deputaţi din totalul de 17 membri.
La dezbateri a participat, în conformitate cu prevederile art.55 din Regulamentul Camerei Deputaţilor, doamna Elena Tudor, director în cadrul Ministerului Muncii, Familiei şi Solidarităţii Sociale.
În urma dezbaterilor, Comisia pentru sănătate şi familie a  hotărât, cu unanimitate de voturi, respingerea  proiectului de Lege pentru consacrarea zilei de 25 noiembrie ca Ziua împotriva violenţei domestice în România ( PLx 112/2012) întrucât Adunarea Generală a ONU , prin Rezoluţia 54/134 din 17 decembrie 1999, a desemnat ziua de 25 noiembrie drept Zi internaţională pentru eliminarea violenţei împotriva femeilor. Prevederile rezoluţiei mai sus menţionate sunt aplicabile tuturor statelor membre ale Organizaţiei Naţiunilor Unite, nefiind necesară consacrarea acesei zile de către fiecare stat în parte.
În raport cu obiectul şi conţinutul său, proiectul de lege face parte din categoria legilor ordinare. 
PREŞEDINTE,
Rodica Nassar
Întocmit, 

Gheorghe Marinescu – şef birou

Cristina Bologan – Expert 

